Käisin eile esikal. Õigemini avamisel, näituse avamisel. Kuna riigivõim oli läbi masssiteabe hoiatanud NATO manöövrite eest  kesklinnas, siis parkisin ja reisisin;) Ega ma oleks osanudki reisida, aga kunstihuviline poeg oli kaasas ja too tellis mulle ID pileti:D Buss oli puhas ja pooltühi, oleks võinud pikemaltki sõita, aga ei, avamine ootas. Algus oli igatahes kordaläinud, sest osales ka üks Riigikogu liige, keskkondlane küll, aga ikkagi;) Möödusin tast väga lähedalt, lõhnas hästi! Akna taga jõlkus hulgi pärastlõunaselt näljaseid inimesi, julgemata siseneda, vahtisid keel ripakil boheemide ja väikekodanlaste (mina) furshetti.  Pärast peeti paar kõnekest ja vahetati kingitusi. Mul polnud midagi kinkida, libistasin siis tillukese rahatähe hea tahte kastikesse. Teised libistasid ka, aga ikkagi oli annetusi kahetsusväärselt vähe. Pilte kommenteerima ei hakka, sõimate veel ignorandiks;) Igatahes!    Pilt on pilt. Sealtsamalt näituselt.